Jeg har lige siddet og makket i at få sendt dyrlægeregninger afsted på e-mail til Tryg, og da det er første gang jeg har sendt med mail, går jeg ind på Trygs side for at finde mailadressen, og i den omgang falder jeg så også over, at den billigste dyrlægeforsikring nu kun dækker 65 %, mod 75 % tidligere. Og jeg kan virkelig ikke mindes, at det er noget jeg er blevet oplyst om? Hvordan har I andre fået det at vide? Ikke fordi jeg har tænkt mig at skifte forsikringsselskab og kan egentlig også godt forholde mig til hvis de har været nødt til at sænke refunderingsprocenten.
jeg har også tryg men jeg har da heller ikke hørt de har lavet om 
Jeg har også tryk på flere heste og INTET hørt om at det skulle være ændret. Har endda fået papirer fra dem i marts og INTET hørt om at det skulle være lavet om. Nu er jeg da lidt negativ over det, for står midt i et langt skadesforløb så ville da gerne have vidst hvis det var blevet lavet om.
fået noget at vide endnu... jeg har lige lige fået penge tilbage fra nogle regninger og er jeg temmelig sikker på at det var 75 %
Jeg har i januar betalt forsikring på den ene hest og 1 maj på den anden og heller ikke her har jeg hørt noget. Kunne det tænkes det "kun" var på ny tegnede forsikringer? Står selv og skal have sendt regninger ind så er ret spændt på om jeg får 65 eller 75% tilbage
Det er sket inde for den sidste månedstid, for jeg har lige oprettet forsikring (først i april), og der stod det der ik og siden så heller ik sån ud.
Nå, men så er det jo nok ikke fordi jeg selv har overset noget, eller at en mail eller et brev ikke er nået frem til mig. Hmm, jeg skal lige hjem og finde ud af hvornår det er jeg skal betale forsikring - det er enten her til juni eller juli. Og så skal jeg lige have læst de forsikringsbetingelser.
Tak fordi du sparede mig for et opkald  Nå, men mon så ikke jeg får refunderet til de 75 % på de regninger jeg lige har sendt ind - min forsikring bliver betalt over betalingsservice her til den 1. juni. Ja, det er surt at de sænker procentsatsen, MEN jeg kan nu også godt forstå det, for tror dælme der ryger nogle penge på den konto. Jeg har lige sendt en dyrlægeregning afsted på 6600 kr + en på 1300 kr afsted, så de 2500 jeg giver om året for dyrlægeforsikring er nærmest tjent ind. Jeg tror ikke man vil få så meget ud af at skifte til andre selskaber - Dansk Hesteforsikring har en selvrisiko på min. 1000 kr. Om det så er per skade eller per dyrlægebesøg er jeg ikke helt sikker på, men antager at det er per skade. Og First Horse kører også med selvrisiko per skade - og har mildest talt et elendigt ry! Så er der Alm. Brand - dem kender jeg ikke så meget til. KDH har nogle mærkelige og slet ikke fordelagtige forsikringer, set med mine øjne. Sååå, jeg bliver hvor jeg er, hvor de altid har været uproblematiske i mit tilfælde. 
Skulle have nogle 'strikkede' forsikringer, hvor man selv vælger til og fra efter behov. Jeg bruge dem ikke selv, da min hest nok ikke er 'egnet' til at flytte, men næste gang vil jeg bestemt kigge nærmere på det. Bruger iøvrigt også TopDanmark til alt andet forsikring.
Nu har jeg været så uheldig at blive kørt ind i af en bilist, som har TopDanmark - eller havde, de har nok smidt ham ud, efter at han forsøgte at snyde dem og mig. Jeg har tidligere kæmpet en del med Tryg, men de var bare almindeligt ude på at slippe for at betale det, de skulle. TopDanmark går direkte ind og 'glemmer' at medsende oplysninger til Arbejdsskadestyrelsen osv. osv. osv. Selv da politiet havde fundet frem til, at manden havde 100% af skylden - hvilket han også blev dømt for, og hvilket enhver idiot kunne se ud fra billeder fra skadesstedet og skaderne på min bil - så ville TopDanmark stadig helst have trukket afgørelsen om skyld i en uendelighed. I den tid havde jeg ingen bil og bor på landet, plus at jeg ikke kunne vide, om de ville dække mine udgifter til fys osv. De går virkelig skridtet videre for at undgå at betale, og jeg har ingen grund til at tro, at det ikke også gælder deres hesteforsikring, hvis man når dertil, hvor det virkelig gælder. Desværre er man jo helt overladt til modpartens forsikringsselskab i sådan en sag, men jeg har selv valgt et godt forsikringsselskab - skiftede faktisk, selvom jeg havde været okay tilfreds med mit tidligere, fordi jeg ville være helt sikker på en god behandlíng. Jeg er medlem af FDM og kan derigennem få Lærerstandens Brandforsikring, aka FDM Forsikring. Desværre har de ikke hesteforsikring, og der er jeg bundet hos Alm. Brand, fordi hesten har været skadet. Det har været super tidligere, men de har ændret deres sammensætning, så dyrlægerne er sparet væk. Derfor vil jeg skifte til Dansk Hesteforsikring, så snart jeg kan. Men det korte af det meget lange: Hold jer fra TopDanmark for jeres egen skyld - og for deres skyld, som I måtte skade, så jeres ansvarsforsikring skal dække. Jeg ville være så flov og ked af det, hvis jeg havde bragt en anden i den situation, jeg er i nu, fordi jeg havde valgt det forkerte forsikringsselskab.
Jeg vil da godt gøre opmærksom på, at man kan flytte til Dansk Hesteforsikring uden at få lavet ny dyrlægeattest. Jeg havde min hos FH, men valgte, ligesom alle andre, at flytte den. Så valget var ret nemt, eftersom det ikke kostede mig noget at flytte. Jeg er rigtig glad for det, og har fået penge tilbage i løbet af få dage. Selvrisikoen er træls, men til gengæld dækker de jo med 80 %. Så der skal ikke så høj en regning til, før det kan betale sig. Træls at Tryg forringer vilkårene, 65 % er ikke meget. Alm. Brand har 60 %, det valgte jeg dem ret hurtigt fra på. Jeg har tidligere haft Top Danmark på vores ejendom, og det eneste vi var utilfredse med, var prisen. Jeg blev smidt af hesten, fik ødelagt alt udstyr, og havde en erstatning på kontoen få uger senere. Endda uden nogen dokumentation, fordi alt tøjet var smurt ind i grus og blod og derfor naturligvis var blevet smidt ud på sygehuset. Lad nu være med de der skræmmekampagner, det er til at kaste op over. Det er mega træls, når man er blevet dårligt behandlet, men det er ikke det samme som at modparten er satan selv.
har jeg flyttet min over i, og jeg er ganske tilfreds med dem. Moi - nu bliver der spurgt til hesteforsikring, og ikke hvordan de behandler skader når det gælder alt muligt andet, derfor synes jeg ikke, at du kan sige, at fordi de (efter dit udsagn) har trukket sagen i langdrag og ikke vil udbetale, at det så også er sådan med andre forsikringer, og ergo er et selskab der er dårligt!
Jeg tegnede en hesteforsikring hos Tryg på min gamle islænder i det forrige årtusinde. Dengang betalte man 500 kr. årligt for dyrlægeforsikringen. Den dækkede så op til 5000 årligt (mener jeg at det var). Efter nogle år sendte de et brev til alle islænderkunderne om at man skulle vælge mellem 2 nye dyrlægeforsikringer. Det brev glemte jeg alt om igen og fik aldrig valgt. Og af uransagelige årsager har jeg så bare kørt videre på den gamle lige siden. Heller ikke når der har været dyrlægeregninger der skulle refunderes har de nævnt noget. Hun falder så for aldersgrænsen i år, så nu er det jo også ligemeget.
Tryg har så ikke nogen selvrisiko på den forsikring hvor de dækker 65 %. Den dækker 65 % fra 0 kr og opefter. MEN er det en større dyrlægeregning, så vil det helt klart være mere fordelagtigt at skulle betale en selvrisiko på 1000 kr per skade og så er 80 % dækket derefter.
og har fuld sygeforsikring på begge. Dvs. jeg har en selvrisiko på 2500 pr. hest pr. år også betaler Tryg resten .. Det fungerer fint. Alt er blevet betalt indtil nu på nær når de har fået alm. tilskud for eks. jernmangel. Det dækker de ikke da det er "alm". vedlighold. Og lad mig sig det på den måde .. Mine forsikringer bliver desværre brugt .. MEGET ... 
Jeg overvejede også den fulde dækning, hvor de dækker 100 %. Men jeg har taget den naive vej og tænkte, at det blev for dyrt hvis nu min hest et år ikke skulle fejle noget. Det er selvfølgelig helt utænkeligt   Men jeg håber på, at det en dag sker, og så vil jeg være glad for "kun" at have brugt 1700 kr. på min forsikring 
Hej alle.  Jeg står og skal købe mig min egen trailer. Har fundet en rigtig fin og billig trailer. Sælger oplyser at begge aksler er defekte.  Hvad koster nye aksler sådan ca? Og hvor på Vestsjælland kan man køre en trailer til syn og rep? Spørger simpelthen fordi jeg endnu er en del uerfaren   Jeg har min stedfar med på sidelinjen (uddannet mekaniker), men leder selv rundt omkring på nettet og hiver først ham med indover når jeg mener noget virker interessant. Venlig hilsen  Ditte
Uha det er dyrt, du skal ringe til et trailer center, Brenderup eller lign. og høre efter pris, men det er dyrt og det er sjældent at hvis traileren er af ældre årgang at det kan svare sig.
skiftet den ene. Jeg skar et sving og påkørte en stor sten, hvor dum kan man være   . Min forsikring tog den heldigvis uden bøvl, Gjensidige, men det tog 8 uger for at få delene fra Tyskland (Böckmann) og kostede 10.000 kr.  Jeg var så glad for dels, at det ikke var en jeg havde lånt, men lige så meget for, at det ikke var sket ved udlån. Herefter vil jeg ALTID sige nej til at låne ud, jeg vil hellere give 200 kr i tilskud til at leje. Kan I selv skifte delene, og de er lagervare i DK lyder det overkommeligt, men jeg ville nok ikke gøre det. Jeg fik engang synet hos J.R. i Svebølle, de var super flinke. Jeg fik lov at sætte traileren, så sørgede de for resten, og jeg kunne bare afhente den bagefter.
Det er rigtigt de er møg dyre... Jeg købte en kun 2 år gammel Humbaur og den viste sig at have defekte aksler... Havde det ikke været på garantien fra fabrikken måtte jeg af med 20000,- ekstra... Nu måtte jeg i stedet døje med transport frem og tilbage til Jylland. Den anden histore var, at jeg trode det bare var et service der skulle til for at løse problemet og inden jeg havde set mig om havde værkstedet symptombehandlet traileren for næsten 14000,- med nye bremser, tromler og service - Uden at have løst det.. Herefter var det en meget god og tålmodig mekanikker, der fik Kongeå trailercenter til at erkende, at denne model havde en kendt akselfejl og først da blev de skiftet... Alt i alt en super kedelig oplevelse der har kostet mig en formue... Jeg kan kun anbefale at man køber gennem en forhandler eller også får traileren nøje undersøgt inden handel. Mvh. Morten
Tusind tak for jeres svar!  Pyyha, bliver helt bekymret over trailerindkøb - har ikke en masse penge og det ville være så ærgerligt at blive snydt   Har også helt klart overvejet at købe hos forhandler, men der har jeg også hørt skræmmehistorier   Har desværre ikke råd til at købe helt fra ny.  Ville i så mene man er okay stillet, hvis man fra privat sælger køber traileren som nysynet? Er man så bedre stillet og har det nogen betydning hvis traileren 4 mdr efter "falder fra hinanden"?  Venlig hilsen  Ditte
vi gav også 20000 for nye aksler til vores trailer.
Desværre et et nysyn ikke nogen garanti for at traileren fungerer korrekt. De måler kun på om den bremser ok og det er desværre ikke det samme som at gennemgå den fra A-Z. Og en synshal kontrollerer f.eks. ikke bund og sider for råd - det er ikke deres opgave. Jeg vil tro det bedste er at køre den til en forhandler eller værksted for at få det testet... Specielt hvis akslerne er +10 år skal de nøje undersøges om fjederevnen er aftagenede... Og selv her er der ingen garanti... Mit værksted testede min trailer med en stor gammel kassevogn og her kunne de ikke mærke de vibrationer jeg kunne i min 4*4 og personbil. Under alle omstændigheder har man dog en form for garanti og reklamtionsret hos en forhandler. Selv har jeg både købt hos Aluette, brugt og Bøckmann nyt og i Tyskland brugt hos Bøskmann uden problemer. og de to gange jeg købte brugt, måtte jeg virkelig punge ud før de var i orden.. Det har selvfølgelig også noget med sælger at gøre, men jeg må erkende at jeg ikke kan vurdere om en sælger er OK eller ej om sælger er vidende om fejl eller ej.. Held og lykke 
Nyscan, Hvidovre kunne måske checke før køb. Jeg har i tidligere tråd læst om en, som jævnligt fik efterset og rengjort trailer i Hvidovre for særdeles rimelige penge..
Tryg og de har indtil videre udbetalt refusion uden problemer. Jeg har så ikke høre om at de nedsætter fra 75% til 65 %, men det er ok med mig. Jeg fornemmer at Tryg er et af de få gode forsikringsselskaber til heste.  
Ja, det er selvfølgelig ærgerligt, men med Trygs hidtidige behandling af alle forspørgsler og regninger, så bliver jeg i folden hos dem 
Har ikke tidligere haft sygeforsikret hest, men har i dag snakket med en ansat fra Tryg, da jeg gerne vil have sygeforsikret min hest, når han ellers er færdig med sin nuværende penicillinkur  Der blev jeg tilbudt en variant, jeg ellers ikke har læst om - så måske de er ved at lave om på hele deres forsikrings-sortiment?  I hvert fald jeg kan jeg give 4000 kr. om året og til gengæld være fuldt dækket uden nogen selvrisiko. Og det vælger jeg at gøre til den tid   Det er sikkert ikke hvert år det kan betale sig - men de gange det kan, vil jeg sikkert få tjent hjem for alle årene, hvis jeg kender mit held ret 
Den variant du omtaler står såmænd lige her: Se ud til højre under Sygedækning, hvor der står: Jeg har sygedækning I, som hidtil har dækket med 75%. Tryg har behandlet alle sager hurtigt og professionelt 
jeg skal fortælle om alm brand når de har svaret tilbage på min dyrlægeregning som lige er afsendt til dem, hvordan de takler det....den var på knapt   56.000 kr tidligere har jeg ikke haft problemer , men har nu kun brugt den to gange på 11 år og så lige denne tredje gang hvor regningen hører til i den tunge ende.....
Camilla: Den variant jeg omtaler står netop ikke der   Den jeg omtaler er hvor de dækker 100% og der IKKE er en selvrisiko for 4000 kr. om året   De to på deres hjemmeside står som enten en med 100% dækning OG selvrisiko ELLER 65% dækning og INGEN selvrisiko. Her får jeg 100% dækning og ingen selvrisko 
Undre mig lidt over de laver en ny, der ligner forsikring I, men uden selvrisiko. Det blir jo en bagdel for Tryg, og den vej plejer det hvert fald ik at gå, i den branche. Især ik, når de lige har sat den anden 10% ned. Håber der kommer mere om den forsikring. Dog blir jeg stadig i Tryg, ser stadig fordele ved dem. Men med dyrlægeregninger over 5000, ka det betale sig med 80% modellen. Med Trygs 65% model. Nu er jeg ik nogen regneprofesser, så i må hænge mig op på noget.
Så TROR jeg altså at konsulenten fra Tryg ikke har forklaret sig grundigt nok omkring den sygeforsikring til 4000 kr om året. Jeg finder også at der er en selvrisiko på 2500 kr om året og derefter dækker de så 100 %. Og det er både på Trygs egen side, og når man åbner deres dokument med forsikringsbetingelser.
Nu har jeg lige fået min dyrlægeregning behandlet ved tryg. Og i den udredning der er kommet, står der at de kun vil dække op til 250 kr af kørelsen ved dyrlægebesøg, hvilket jeg er noget uforstående overfor. Jeg ringede og spurgte dem ang. befordring inden jeg bestilte dyrlægen ud, da han kommer langt vej fra. Der sagde de at de vil dække 75 % af hele regningen og der ikke var et loft vedr. kørelse. Der står intet loft i hverken min police eller betingelser. Så lige nu er jeg ret skuffet, når jeg havde forhørt mig i sagen først. Da det er en ret høj regning i forvejen  Er der nogen af jer som har prøvet det ved tryg? eller set dette maks. dækning af befordring? jeg er godt klar over at der står på hjemmesiden nu, at de nye betingelser er maks. 100 kr pr. besøg, men de gælder først for mig pr. 1/12-13 (havde også ringet til dem, da jeg så tråden) håber der nogle som kan hjælpe  på forhånd tak
Zarina, det må da være en fejl fra deres side, hvis de mener det skal gælde for dig allerede nu, så jeg ville da ringe ind til dem igen og høre ad om det nu også kan være rigtigt.